Lietuvos Respublikos Vyriausybė

nutarimas

DĖL ATSKIRŲ PROFESIJŲ, KURIŲ DARBUOTOJŲ TRŪKSTA LIETUVOS RESPUBLIKOS VALSTYBĖS IR SAVIVALDYBIŲ ĮSTAIGOSE, SĄRAŠO PATVIRTINIMO

2018 m. lapkričio 28 d. Nr. 1177

Vilnius

Vadovaudamasi Lietuvos Respublikos specialiųjų tyrimų tarnybos įstatymo 55 straipsnio 1 dalies 2 punktu ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 7 straipsnio 7 dalimi, Lietuvos Respublikos Vyriausybė nutaria:

1. Patvirtinti Atskirų profesijų, kurių darbuotojų trūksta Lietuvos Respublikos valstybės ir savivaldybių įstaigose, sąrašą (pridedama) (toliau – Sąrašas).

2. Nustatyti, kad Sąrašas taikomas valstybės ir savivaldybių biudžetinių įstaigų, finansuojamų iš valstybės biudžeto, savivaldybių biudžetų, Valstybinio socialinio draudimo fondo biudžeto ir kitų valstybės įsteigtų pinigų fondų lėšų, darbuotojams, dirbantiems pagal darbo sutartis, ir Lietuvos Respublikos specialiųjų tyrimų tarnybos pareigūnams, kurių pareigybės aprašyme arba valstybės ar savivaldybės įstaigos, kurioje jie eina pareigas (dirba), pareigybių sąraše yra įrašytas atitinkamas Lietuvos profesijų klasifikatoriaus kodas ir (arba) profesijos pavadinimas, nurodantis, kokią Sąraše nustatytą profesiją atitinka konkreti pareigybė.

3. 2019 m. sausio 1 d. įsigalioja tokia šio nutarimo preambulės redakcija:

„Vadovaudamasi Lietuvos Respublikos specialiųjų tyrimų tarnybos įstatymo 55 straipsnio 1 dalies 2 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 7 straipsnio 7 dalimi ir Lietuvos Respublikos vidaus tarnybos statuto 56 straipsnio 1 dalies 6 punktu, Lietuvos Respublikos Vyriausybė nutaria:“.

4. 2019 m. sausio 1 d. įsigalioja tokia šio nutarimo 2 punkto redakcija:

„2. Nustatyti, kad Sąrašas taikomas valstybės ir savivaldybių biudžetinių įstaigų, finansuojamų iš valstybės biudžeto, savivaldybių biudžetų, Valstybinio socialinio draudimo fondo biudžeto ir kitų valstybės įsteigtų pinigų fondų lėšų, darbuotojams, dirbantiems pagal darbo sutartis, Lietuvos Respublikos specialiųjų tyrimų tarnybos pareigūnams ir vidaus tarnybos sistemos pareigūnams, kurių pareigybės aprašyme arba valstybės ar savivaldybės įstaigos, kurioje jie eina pareigas (dirba), pareigybių sąraše yra įrašytas atitinkamas Lietuvos profesijų klasifikatoriaus kodas ir (arba) profesijos pavadinimas, nurodantis, kokią Sąraše nustatytą profesiją atitinka konkreti pareigybė.“

Ministras Pirmininkas	Saulius Skvernelis

Vidaus reikalų ministras	Eimutis Misiūnas

PATVIRTINTA
Lietuvos Respublikos Vyriausybės
2018 m. lapkričio 28 d. nutarimu Nr. 1177

ATSKIRŲ PROFESIJŲ, KURIŲ DARBUOTOJŲ TRŪKSTA LIETUVOS RESPUBLIKOS VALSTYBĖS IR SAVIVALDYBIŲ ĮSTAIGOSE, SĄRAŠAS

Eil. Nr.	Lietuvos profesijų klasifikatoriaus kodas	Lietuvos profesijų klasifikatoriaus profesijos pavadinimas
1.	214911	Automatikos inžinierius
2.	215101	Elektros inžinierius
3.	215111	Silpnųjų srovių inžinierius
4.	215205	Elektronikos inžinierius (informacinė inžinerija)
5.	215304	Radijo ryšio inžinierius
6.	215305	Signalizavimo sistemų inžinierius
7.	215311	Elektronikos ir telekomunikacijų inžinierius
8.	221272	Gydytojas teismo psichiatras
9.	251101	Kompiuterių sistemų analitikas
10.	251104	Kompiuterių sistemų specialistas
11.	251107	Konsultantas kompiuterių sistemų klausimais
12.	251201	Kompiuterių sistemų projektuotojas
13.	251203	Programinės įrangos kūrėjas
14.	251204	Programinės įrangos projektuotojas
15.	251206	Kompiuterių taikymo inžinierius
16.	251302	Multimedijos programų kūrėjas
17.	251401	Programuotojas
18.	251403	Inžinierius programuotojas
19.	251901	Programinės įrangos testuotojas
20.	252102	Duomenų bazių administratorius
21.	252104	Duomenų bazių programuotojas
22.	252201	Tinklo administratorius
23.	252202	Informacinių technologijų sistemų administratorius
24.	252203	Kompiuterių sistemų administratorius
25.	252302	Kompiuterių sistemų inžinierius
26.	252303	Tinklo analitikas
27.	252305	Kompiuterių tinklo administratorius
28.	252306	Ryšių programuotojas
29.	252904	Informacinių technologijų ir ryšių saugumo specialistas
30.	263408	Teismo psichologas
31.	311310	Elektros energetikos technikas
32.	311505	Aviacijos technikas
33.	315101	Budintysis mechanikas
34.	315105	Laivo elektromechanikas
35.	315207	Laivavedys
36.	315301	Orlaivio vadas
37.	315304	Sraigtasparnio pilotas
38.	315309	Skraidantysis inžinierius
39.	352206	Telefono ryšio technikas
40.	723206	Orlaivių mechanikas

––––––––––––––––––––